
న్యూఢిల్లీ : నల్ల కుబేరులపై గట్టి చర్యలు తీసుకొని, పేదలకు ఉపయోగపడేలా నిధులను సమకూర్చుకోవాలనుకున్న కేంద్ర ప్రభుత్వం నివ్వెరపోతోంది. లెక్కల్లో చూపని ధనాన్ని వెల్లడించేవారికి ప్రోత్సాహకాలను ప్రకటించినప్పటికీ పెద్దగా ప్రయోజనం కనిపించడం లేదు. ప్రధాన మంత్రి గరీబ్ కల్యాణ్ యోజనకు కనీసం రూ.1 లక్ష కోట్లు వస్తాయనుకుంటే రూ.2,300 కోట్లు మాత్రమే జమ కావడంతో ఆదాయపు పన్ను అధికారులు ఆశ్చర్యపోతున్నారు.లెక్కల్లో చూపని ధనాన్ని ఆదాయపు పన్ను పరిథిలోకి తెచ్చేందుకు కేంద్ర ప్రభుత్వం గత ఏడాది జూన్ 1 నుంచి సెప్టెంబరు 30 వరకు స్వచ్ఛంద ఆదాయ వెల్లడి పథకాన్ని అమలు చేసింది. దీనికి కేవలం రూ.12,700 కోట్లు మాత్రమే వచ్చింది. గత నవంబరులో రూ.500, రూ.1,000 నోట్లను రద్దు చేసిన తర్వాత మరోసారి స్వచ్ఛంద ఆదాయ వెల్లడి పథకాన్ని ప్రవేశపెట్టారు. లెక్కల్లో చూపని ధనాన్ని ప్రధాన మంత్రి గరీబ్ కల్యాణ్ యోజన పథకంలో వెల్లడిస్తే 30 శాతం పన్ను, ఆ పన్ను మొత్తంపై 33 శాతం సర్ఛార్జ్, 10 శాతం జరిమానా విధించాలని నిర్ణయించారు. అంతేకాకుండా 25 శాతం సొమ్మును వడ్డీలేకుండా నాలుగేళ్ళపాటు జమ చేయాలని నిబంధన విధించారు. ఈ పథకంలో వెల్లడించనివారు ఆదాయపు పన్ను రిటర్నులలో తమ ధనాన్ని వెల్లడిస్తే పన్ను, సెస్, సర్ఛార్జీలన్నీ కలుపుకుని 77.25 శాతం చెల్లించవలసి ఉంటుందని ప్రభుత్వం పేర్కొంది.  లెక్కల్లో చూపని ధనాన్ని ఆదాయపు పన్ను శాఖ దాడులు చేసినపుడు స్వాధీనం చేస్తే, దానిపై 107.25 శాతం పన్ను, జరిమానా చెల్లించవలసి ఉంటుందని ప్రభుత్వం హెచ్చరించింది. ఆ విధంగా స్వాధీనం చేయని సొమ్ము దాడుల్లో బయటపడితే 137.25 శాతం పన్ను, జరిమానా వసూలు చేస్తామని పేర్కొంది.

newdhilly : nalla kuberulapai gatti charyalu teesukoni, pedalaku upayogapadela nidhulanu samakuurchukoevaalanukunna kendra prabhutvam nivverapotondi. lekkallo chuupani dhanaanni velladinchevaariki prothsaahakaalanu prakatinchinappatiki peddagaa prayojanam kanipinchadam ledu. pradhaana mantri garib kalyan yojanaku kaneesam roo.1 laksha kotlu vastayanukunte roo.2,300 kotlu matrame jama kaavadamtho aadaayapu pannu adhikaarulu aascharyapotunnaaru.lekkallo chuupani dhanaanni aadaayapu pannu parithiloki tecchenduku kendra prabhutvam gatha edaadi joon 1 nunchi septembaru 30 varaku swachchanda aadaaya velladi pathakaanni amalu chesindi. deeniki kevalam roo.12,700 kotlu matrame vachindi. gatha navambarulo roo.500, roo.1,000 notlanu raddu chesina tarvaata marosari swachchanda aadaaya velladi pathakaanni pravesapettaaru. lekkallo chuupani dhanaanni pradhaana mantri garib kalyan yojana pathakamlo velladiste 30 saatam pannu, aa pannu mottampai 33 saatam sarcharj, 10 saatam jarimana vidhinchaalani nirnayinchaaru. antekakunda 25 saatam sommunu vaddilekunda naalugellapaatu jama cheyalani nibandhana vidhinchaaru. ee pathakamlo velladinchanivaaru aadaayapu pannu reternulalo tama dhanaanni velladiste pannu, ses, sarchaarjeelannii kalupukuni 77.25 saatam chellinchavalasi untundani prabhutvam perkondi.  lekkallo chuupani dhanaanni aadaayapu pannu saakha daadulu chesinapudu swaadheenam cheste, daanipai 107.25 saatam pannu, jarimana chellinchavalasi untundani prabhutvam heccharinchindi. aa vidhamgaa swaadheenam cheyani sommu daadullo bayatapadithe 137.25 saatam pannu, jarimana vasulu chestamani perkondi.